# Ministru kabineta noteikumu “Melioratīvās hidrometrijas darbu veikšanas kārtība” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meliorācijas likuma 13. pants |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2010. gada 10.  augusta noteikumi Nr. 756 “Melioratīvās hidrometrijas darbu veikšanas kārtība” (turpmāk – noteikumi Nr. 756). Saskaņā ar Meliorācijas likuma 1. panta 10. punktu melioratīvajā hidrometrijā ietilpst sistemātiski ūdensteču, ūdenstilpju un meliorācijas sistēmu ūdens režīma novērojumi un mērījumi hidrometriskajos posteņos, kā arī iegūto datu apstrāde.Šī informācija kalpo par pamatu hidroloģiskajiem aprēķiniem meliorācijas sistēmu, hidrotehnisko, satiksmes, inženierbūvju un citu būvju būvniecībai un ekspluatācijai, kā arī teritorijas plānošanai, meliorācijas kadastra kārtošanai un hidromelioratīvās būvniecības būvnormatīvu izstrādāšanai, taču valsts sabiedrības ar ierobežotu atbildību “Zemkopības ministrijas nekustamie īpašumi” (turpmāk – ZMNĪ) veicamie uzdevumi un darbi hidrometrijas jomā ir precizējami. ZMNĪ nav nepieciešams algot darbiniekus, kas regulāri veic vizuālus ūdens līmeņa novērojumus un datu pierakstus, jo līmeņa nolasījuma dati tiek no savākti un nosūtīti uz datu bāzi automātiski. Līdz ar to mainās ZMNĪ darbinieku darba funkcijas.Precizējami dati, kas raksturo hidrometriskos posteņus, to skaitu un izvietojumu dabā, posteņu koordinātes. Ministru kabineta 2009. gada 3.  februāra noteikumu Nr. 108 “Normatīvo aktu projektu sagatavošanas noteikumi” 140. punktā noteikts, ka grozījumus noteikumu projektā nesagatavo, ja tā normu apjoms pārsniedz pusi no spēkā esošo noteikumu normu apjoma, tāpēc tika sagatavots jauns noteikumu projekts.Noteikumu projekta mērķis ir noteikt melioratīvās hidrometrijas darbu veikšanas kārtību. Noteikumu projektā ir precizēts gan hidrometrisko posteņu saraksts, ievērojot saimnieciski lietderīgāko izvietojumu – posteņu vienmērīgu pārklājumu, izvietojuma blīvumu, līdzīgas ūdensteces pēc hidrometriskajiem datiem, gan arī posteņu koordinātas. |
| 3. | Projekta izstrādē iesaistītās institūcijas  |  Zemkopības ministrija, ZMNĪ. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Meliorācijas sistēmu un meliorācijas būvju projektētāji, būvnieki un hidrometrisko posteņu uzturētāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nosaka hidrometrijas posteņu administrēšanas kārtību un pienākumus.  |
| 3. | Administratīvo izmaksu monetārs novērtējums | Ietekme uz administratīvajām izmaksām nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ir ievietota tīmekļa vietnē www.zm.gov.lv un nosūtīta lauksaimniecības nevalstiskajām organizācijām. |
| 2. | Sabiedrības līdzdalība projekta izstrādē | No nevalstiskajām organizācijām iebildumi par projektu nav saņemti. |
| 3. | Sabiedrības līdzdalības rezultāti | No nevalstiskajām organizācijām iebildumi par projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ZMNĪ. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde ZMNĪ funkcijas un uzdevumus neietekmē. Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās institūcijas.Valsts funkcijas un uzdevumi būtiski netiek paplašināti vai sašaurināti, līdz ar to papildus cilvēkresursi nav nepieciešami. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Melkins 67027207

Gints.Melkins@zm.gov.lv